
Αγαπητοί γονείς,
Με την ευκαιρία της έναρξης της νέας σχολικής χρονιάς η Διευθύντρια και οι εκπαιδευτικοί του σχολείου, σας απευθύνουμε εγκάρδιο χαιρετισμό αγάπης και σας ευχόμαστε υγεία και οικογενειακή ευτυχία.
Σας δίνουμε τη διαβεβαίωση ότι θα καταβάλουμε κάθε δυνατή προσπάθεια για την επιτυχία των στόχων του σχολείου μας που αποσκοπούν στην πρόοδο και την προκοπή των παιδιών σας. Είμαστε βέβαιοι ότι με τη δική σας συμπαράσταση και με συλλογική προσπάθεια θα φέρουμε τα ποθητά αποτελέσματα.
Η σχολική χρονιά 2026-2027 άρχισε την 7η Σεπτεμβρίου 2026 για τους/τις εκπαιδευτικούς και στις 14 Σεπτεμβρίου 2026 για όλους/ες τους/τις μαθητές/μαθήτριες Δημοτικής Εκπαίδευσης. 

1. Προσέλευση μαθητών/τριών

Σύμφωνα με τη γραπτή οδηγία του Υπουργείου, η προσέλευση όλων των παιδιών αρχίζει στις 7:30 π.μ και όχι νωρίτερα για σκοπούς ασφάλειας και σωστής επιτήρησης. Η προσέλευση τελειώνει στις 7:45π.μ.. Τα παιδιά του σχολείου, θα εισέρχονται και θα φεύγουν από την Είσοδο δίπλα από το Θέατρο-Μεγάλη Αίθουσα του σχολείου. Μετά την έναρξη των μαθημάτων στις 7:45 τα κάγκελα θα κλείνουν για σκοπούς ασφάλειας. 

Διδακτικό προσωπικό θα αναμένει στην είσοδο του σχολείου πριν κτυπήσει το κουδούνι μέχρι τις 7.45, στα πλαίσια των καθηκόντων παιδονομίας του.   

2. Αποχώρηση των παιδιών:
Α)Τα παιδιά μένουν στο σχολείο για όσο χρόνο προβλέπει το ωρολόγιο πρόγραμμα, δηλαδή μέχρι τις 1:05μ.μ.. Αφού σχολάσουν στις 1:05, τότε η ευθύνη για την ασφάλεια τους βαραίνει τα ίδια τα παιδιά και τους γονείς τους. Γι' αυτό παρακαλούμε να φροντίζετε για την έγκαιρη παραλαβή τους από το σχολείο.
Β)Αν κάποιος γονέας θέλει να παραλάβει το παιδί του για λόγους υγείας ή άλλους λόγους προτού τελειώσουν τα μαθήματα, θα πρέπει να ειδοποιεί τηλεφωνικώς την γραμματεία του σχολείου στο τηλέφωνο του σχολείου (26910358) που θα βρίσκει το παιδί και θα το φέρνει στην είσοδο - έξοδο αφού ενημερώσει σχετικά τον εκπαιδευτικό της τάξης. Νοείται ότι σε τέτοια περίπτωση ο γονέας ή άλλο στενά συγγενικό εξουσιοδοτημένο πρόσωπο θα συνοδεύει το παιδί κατά την αποχώρηση, ενώ θα πρέπει να συμπληρώσει το σχετικό έντυπο αποχώρησης που υπάρχει στην είσοδο, παρουσία κάποιου μέλους του προσωπικού του σχολείου, προτού αναχωρήσει με το παιδί. Στην απόλυτη αναγκαία περίπτωση εισόδου, οποιουδήποτε στο χώρο του σχολείου, συμπληρώνεται ειδικό έντυπο με την ώρα και το λόγο εισόδου.	
Γ)	Τα παιδιά που δήλωσαν ότι θα φοιτήσουν στο ολοήμερο σχολείο, (μετά τις 28/09/26 που θα αρχίσει τη λειτουργία του) θα σχολνάνε σύμφωνα με την ώρα που έχουν δηλώσει (δηλ.15:05 ή 16:00). Σύμφωνα με το Υπουργείο απαγορεύεται να φεύγουν νωρίτερα από την δηλωμένη ώρα εκτός σε εξαιρετικές περιπτώσεις οπότε και θα συμπληρώνεται «Άδεια πρόωρης αποχώρησης».    
		
3. Ευπρεπής εμφάνιση των παιδιών:
Τα παιδιά θα πρέπει να προσέρχονται στο σχολείο φορώντας τη στολή του σχολείου, που είναι για τα αγόρια γκρίζο παντελόνι κοντό ή μακρύ και άσπρη μπλούζα και για τα κορίτσια μπλε φούστα και άσπρη μπλούζα. Κατά τους χειμερινούς μήνες επιτρέπονται και οι γκρίζες φόρμες. Τα παιδιά παρακαλούνται να έχουν καθαρά και κομμένα τα νύχια τους και τα μαλλιά τους περιποιημένα. Να αποφεύγονται οι υπερβολές, οι οποίες δεν συνάδουν με τη μαθητική ιδιότητα: όπως τα πολύ μακριά μαλλιά στα αγόρια, τα μακριά βαμμένα νύχια, το ιδιόρρυθμο κούρεμα ή βάψιμο ή τυχόν σκουλαρίκια στα αυτιά των αγοριών, ή στις μύτες αγοριών ή κοριτσιών, 
4.  Γονείς στο σχολείο
Θα μπορείτε να επισκέπτεστε το σχολείο κατά τη συγκεκριμένη ώρα επίσκεψης, ώρα που θα αναγραφεί στο ωρολόγιο πρόγραμμα, το οποίο θα δοθεί στους μαθητές εντός των ημερών. 

Επίσης στα πλαίσια γνωριμίας και της καλλιέργειας της συνεργασίας εκπαιδευτικών – γονέων για το καλό των παιδιών  θα οριστεί δεκαπενθήμερο γνωριμίας, όπου οι γονείς  θα μπορούν να προσέλθουν σε συγκεκριμένη μέρα και ώρα στο σχολείο για ενημέρωση για τους στόχους και τον τρόπο εργασίας στην κάθε τάξη.   
Επίσης το πρωί παρακαλούμε να αφήνετε το παιδί σας στην  είσοδο του σχολείου αφού δεν επιτρέπεται να  το συνοδεύετε ως μέσα στην τάξη, σύμφωνα με τις οδηγίες του Υπουργείου, κυρίως για σκοπούς ανάπτυξης πρωτοβουλίας και ανεξαρτητοποίησης. 

  Σε περίπτωση διαζυγίου και ανάληψης της επιμέλειας του παιδιού από κάποιο από τους δυο γονείς, είναι  απαραίτητη η ενημέρωση του σχολείου με το συγκεκριμένο έντυπο καθώς και η προσκόμιση σχετικού Δικαστικού Διατάγματος το οποίο θα φυλάσσεται σε εμπιστευτικό φάκελο.  

7. Λειτουργία Κυλικείου: 
Στο σχολείο μας θα λειτουργήσει Κυλικείο από την πρώτη μέρα και θα πωλεί σύμφωνα με τις οδηγίες του Υπουργείου, τα εγκεκριμένα είδη. Θα δοθεί σχετικός τιμοκατάλογος στα παιδιά.

8. Λήπτες Ελάχιστου Εγγυημένου Εισοδήματος:
 Όσοι γονείς είναι λήπτες Ε.Ε.Ε. παρακολούνται να παραδώσουν τα αποδειχτικά στοιχεία στην γραμματεία το συντομότερο δυνατό, για σκοπούς σίτισης πρωινού και ολοήμερου σχολείου. 
9. Κινητά και Έξυπνα Ρολόγια (smart watch και άλλα): 
Υπενθυμίζεται ότι απαγορεύεται η μεταφορά και χρήση κινητού τηλεφώνου στα σχολεία Δημοτικής Εκπαίδευσης από τους/τις μαθητές/μαθήτριες (Καν. 51) και η χρήση του κινητού από τους/τις εκπαιδευτικούς, εν ώρα εργασίας, με τους/τις μαθητές/μαθήτριες.
10. Απουσίες  Μαθητών (Νέος Κανονισμό Υ.Π.Α.Ν)
Το Υπουργείο Παιδείας, Αθλητισμού και Νεολαίας (Υ.Π.Α.Ν.) πληροφορεί ότι, σύμφωνα με τον περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Εκπαίδευσης) (Τροποποιητικό) Νόμο του 2025, τον περί Ιδιωτικών Σχολείων (Τροποποιητικό) Νόμο του 2025 και τους περί Λειτουργίας των Δημόσιων Σχολείων Δημοτικής Εκπαίδευσης Κανονισμούς του 2024 έως (Αρ. 2) του 2025, που ψηφίστηκαν από τη Βουλή των Αντιπροσώπων, θεσπίζεται η υποχρέωση των γονέων/ κηδεμόνων για άμεση και έγκαιρη επικοινωνία με το σχολείο, σε περίπτωση απουσίας του παιδιού τους, ώστε να αποφευχθούν δυσάρεστες καταστάσεις. Η ενημέρωση του σχολείου (δημόσιου ή ιδιωτικού δημοτικού και νηπιαγωγείου) θα πρέπει να γίνεται από την προηγούμενη ή το πρωί της ημέρας που θα απουσιάζει το παιδί τους, έστω και εάν η απουσία θα είναι μόνο για μία ημέρα ή μερικές ώρες.  Μπορείτε να ενημερώνετε με γραπτό μήνυμα (sms) το σχολείο στον αριθμό 97631571 , είτε τηλεφωνικά στο 26910358 / 26910870 είτε με email dim-pafos12-paf@schools.ac.cy. Σημειώνεται ότι, σύμφωνα με τις νέες οδηγίες του Υπουργείου σε περίπτωση που διαπιστώνεται απουσία παιδιού, χωρίς προηγούμενη ενημέρωση από τους γονείς/κηδεμόνες, και εάν η επικοινωνία του σχολείου με τους γονείς δεν καταστεί εφικτή, στις 8:30 π.μ. της ίδιας ημέρας, θα καλείται η Αστυνομία, για περαιτέρω ενέργειες.

Τελειώνοντας, ευχόμαστε μια καλή και δημιουργική χρονιά για τα παιδιά μας, πάντα με τη βοήθεια του Θεού και τη συνεργασία της Σχολικής Εφορείας αλλά και του Συνδέσμου Γονέων! 			

			                                             Η Διευθυντική ομάδα
							και το προσωπικό του Σχολείου

